cyanic-selkie/wikianc huggingface dataset:
ขอฆ่าด้วยปราณี
ขอฆ่าด้วยปราณี (You Don't Know Jack​)​ เป็นภาพยนตร์ชีวประวัติทางโทรทัศน์ ในปี 2010 เขียนบทภาพยนตร์โดย อดัม เมเซอร์ กำกับการแสดงโดยแบร์รี เลวินสัน นำแสดงโดยอัล ปาชิโน, ซูซาน ซาแรนดอน, จอห์น กูดแมน และ เบรนดา แวคคาโร โดยการเขียนบทภาพยนตร์ส่วนใหญ่ของเรื่องอิงจากหนังสือ Between the ​Dying and the Dead: Dr. Jack Kevorkian's Life and the Battle to Legalize Euthanasia​ โดย นีล นิโคล และ แฮร์รี ไวลี
ภาพยนตร์เรื่องนี้เป็นการบอกเล่าเรื่องราวของ ​ดร.มูรัด ยาค็อบ เควอร์เคียน​ หรือ ​แจ็ก เควอร์เคียน​ (นำแสดงโดย อัล ปาชิโน) ​พยาธิแพทย์​ชาวอเมริกันเชื้อสายอาร์มีเนีย​ ผู้พยายามต่อสู้เรียกร้องสิทธิของผู้ป่วยระยะสุดท้ายและผู้พิการในการทำการุณยฆาตเพื่อให้พ้นจากความทรมานและความเจ็บปวดในรัฐมิชิแกน ด้วยอุปนิสัยในการพูดและการแสดงออกที่ตรงไปตรงมาทำให้เขามีฉายาที่สื่อมวลชนตั้งให้ว่า "Dr. Death" โดยเขามีผู้ช่วยส่วนตัวในการทำการุณยฆาตคือน้องสาวของเขา มาร์โก (แสดงโดยเบรนดา วัคคาโร)​ รวมถึงได้รับการสนับสนุนจากเพื่อนสนิทของเขาที่เป็นนักเทคนิคการแพทย์​อย่าง นีล นิโคล (แสดงโดย จอห์น กูดแมน​)​ และ เจเนท กู้ด (แสดงโดย ซูซาน ซาแรนดอน​)​ โดย ดร.แจ็ก เควอร์เคียน ได้ทำการุณยฆาตให้ผู้ป่วยที่มีการร้องขออย่างเป็นทางการรวมทั้งสิ้น 130 คน
เนื่องด้วยในช่วงเวลาดังกล่าวการทำการุณยฆาตยังไม่เป็นที่ยอมรับและมีข้อโต้เถียงถึงจริยธรรมของแพทย์ที่มีหน้าที่ต้องรักษาผู้ป่วยรวมถึงขัดต่อหลักศาสนา ทำให้เขาถูกฟ้องเป็นจำเลยในข้อหาฆาตกรรมแต่เขาก็ชนะคดีในชั้นศาลทุกครั้ง เพราะในการจบชีวิตผู้ป่วยแต่ละรายนั้นเขาจะให้ผู้ป่วยเป็นคนลงมือด้วยตนเอง ส่วนตัวเขาจะทำหน้าที่ให้คำปรึกษารวมทั้งจัดหาและเตรียมอุปกรณ์เอาไว้ให้ ทำให้ศาลตัดสินว่าเป็นการฆ่าตัวตายของผู้ป่วย จนกระทั่งในการทำการุณยฆาตตามคำขอของผู้ป่วยรายสุดท้ายของเขา ด้วยความที่เขาต้องการนำประเด็นเรื่องสิทธิในการเลือกที่จะจบชีวิตตนเองของผู้ป่วยระยะสุดท้ายเพื่อให้พ้นจากความทรมานขึ้นสู่ศาลสูง เขาจึงตัดสินใจฉีดยาให้กับผู้ป่วยด้วยมือตนเอง แม้จะรู้ว่าการกระทำดังกล่าวอาจทำให้เขาต้องติดคุกก็ตาม
หลังจากภาพยนตร์เรื่องนี้ออกอากาศทางโทรทัศน์ก็ได้รับคำวิจารณ์เชิงบวกจากนักวิจารณ์ภาพยนตร์อย่างมาก โดยเฉพาะกับการแสดงของ อัล ปาชิโน ที่รับบทเป็น ดร.แจ็ก เควอร์เคียน ทำให้เขาได้รับรางวัลลูกโลกทองคำ, รางวัลไพรม์ไทม์เอมมี​และรางวัลสมาคมนักแสดงภาพยนตร์และโทรทัศน์ และได้คะแนนถึง 91% จากรอตเทนโทเมโทส์​
อ้างอิง
​
ทางหลวงชนบท นม.4033
ทางหลวงชนบท นม.4033 หรือ ''สายแยก ทล. 2256 (กม.ที่ 43+650) - บ้านช่องสำราญ หรือ ถนนหนองใหญ่-ช่องสำราญ'' เป็นทางหลวงชนบทที่เชื่อมต่อระหว่างตำบลห้วยบง อำเภอด่านขุนทด กับอำเภอเทพารักษ์ จังหวัดนครราชสีมา มีระยะทางทางตลอดทั้งสาย 25.800 กิโลเมตร เป็นถนนขนาด 2 ช่องจราจรไป-กลับ ตลอดทั้งสาย
รางวัลออสการ์ สาขาภาพยนตร์นานาชาติยอดเยี่ยม
รางวัลออสการ์ สาขาภาพยนตร์นานาชาติยอดเยี่ยม (รู้จักกันในชื่อ ภาพยนตร์ภาษาต่างประเทศยอดเยี่ยม ก่อนปี 2020) เป็นหนึ่งในรางวัลออสการ์ ที่มอบให้ทุกปีโดย สถาบันศิลปะและวิชาการทางภาพยนตร์ (AMPAS) ในสหรัฐอเมริกา มอบให้กับภาพยนตร์เรื่องยาวที่ผลิตนอกสหรัฐอเมริกาโดยมีบทสนทนาที่ไม่ใช่ภาษาอังกฤษเป็นหลัก
ในการจัดพิธีมอบรางวัลออสการ์ครั้งแรกเมื่อวันที่ 16 พฤษภาคม พ.ศ. 2472 เพื่อเป็นเกียรติแก่ภาพยนตร์ที่ออกฉายในปี พ.ศ. 2470 ถึง พ.ศ. 2471 ไม่มีการแยกหมวดหมู่สำหรับภาพยนตร์ภาษาต่างประเทศเนื่องจากภาพยนตร์ส่วนใหญ่ที่ออกฉายในปี พ.ศ. 2470 และ พ.ศ. 2471 เป็นภาพยนตร์เงียบ และระหว่าง ปี พ.ศ. 2490 ถึงปี พ.ศ. 2498 อคาเดมี ได้มอบรางวัลเกียรติยศ ให้กับภาพยนตร์ภาษาต่างประเทศที่ดีที่สุดที่ออกฉายในสหรัฐอเมริกา อย่างไรก็ตาม รางวัลเหล่านี้ไม่ได้มอบให้เป็นประจำ (ไม่มีการมอบรางวัลใน ปี พ.ศ. 2496) เนื่องจากเป็นการประกาศผลรางวัลแบบไม่มีชื่อผู้ถูกเสนอชื่อเข้าชิง มอบให้แก่ภาพยนตร์เพียงเรื่องเดียวที่ได้รางวัลไป แต่ในงานประกาศผลรางวัลออสการ์ ครั้งที่ 29 ในปี พ.ศ. 2499 อคาเดมีได้เพิ่มหมวดรางวัลซึ่งเป็นที่รู้จักในชื่อ รางวัลภาพยนตร์ภาษาต่างประเทศยอดเยี่ยม สำหรับภาพยนตร์ที่ไม่พูดภาษาอังกฤษ และมอบรางวัลนี้เป็นประจำทุกปีนับตั้งแต่นั้นมา
ประเทศที่ชนะรางวัลในสาขานี้มากที่สุดคือ อิตาลี รวมทั้งสิ้น 14 ครั้ง (หากนับรวมรางวัลเกียรติยศอีก 3 ครั้ง) จากการถูกเสนอชื่อเข้าชิงรางวัลทั้งสิ้น 28 ครั้ง ในขณะที่ฝรั่งเศส เป็นประเทศที่ได้รับการเสนอชื่อเข้าชิงรางวัลนี้มากที่สุดถึง 37 ครั้ง และชนะรางวัลไปทั้งสิ้น 12 ครั้ง (หากนับรวมรางวัลเกียรติยศอีก 3 ครั้ง) เช่นเดียวกับอิสราเอล ที่กลายเป็นประเทศที่เป็นเจ้าของสถิติได้รับการเสนอชื่อเข้าชิงมากที่สุดถึง 10 ครั้ง แต่กลับไม่เคยชนะรางวัลนี้เลย และโปรตุเกส เป็นเจ้าของสถิติประเทศที่เสนอชื่อภาพยนตร์เข้าคัดเลือกเพื่อพิจารณารางวัลในสาขานี้มากที่สุดถึง 34 ครั้ง แต่กลับไม่ได้รับการถูกเสนอชื่อเข้าชิงเลย อีกทั้งภาพยนตร์จากสหภาพโซเวียต เรื่อง War and Peace เป็นภาพยนตร์ที่มีความยาวมากที่สุดที่ชนะรางวัลสาขานี้ ด้วยความยาวมากกว่า 7 ชั่วโมง และในงานประกาศผลรางวัลออสการ์ ครั้งที่ 92 ภาพยนตร์จากเกาหลีใต้ เรื่อง ชนชั้นปรสิต กลายเป็นผู้ชนะรางวัลภาพยนตร์นานาชาติยอดเยี่ยมเรื่องแรก และเป็นภาพยนตร์ที่ไม่มีบทสนทนาภาษาอังกฤษตลอดทั้งเรื่อง เรื่องแรกที่สามารถคว้ารางวัลออสการ์ สาขาภาพยนตร์ยอดเยี่ยม ได้สำเร็จ
ผู้ชนะรางวัล และผู้ได้รับการเสนอชื่อเข้าชิงรางวัล
ในตารางต่อไปนี้จะแสดงรายชื่อภาพยนตร์ที่ชนะรางวัล และได้รับการเสนอชื่อเข้าชิงในแต่ละปี และโดยทั่วไปจะตรงกับปีที่ฉายภาพยนตร์ดังกล่าว โดยการประกาศผลรางวัลจะจัดขึ้นในปีถัดไปเสมอ ภาพยนตร์ที่เป็นตัวหนา และมีพื้นหลังเป็นสีน้ำเงินเข้มคือภาพยนตร์ที่ชนะรางวัลออสการ์ ส่วนภาพยนตร์ที่ได้รับรางวัลเกียรติยศตั้งแต่ปี ค.ศ. 1947 จนถึง ค.ศ. 1955 จะบ่งบอกสัญลักษณ์ตามที่ระบุไว้ในคีย์ ในขณะที่ภาพยนตร์ที่ไม่มีการเน้นตัวหนา คือภาพยนตร์ที่ไม่ชนะรางวัลออสการ์ เพียงแต่ได้รับการเสนอชื่อเข้าชิงรางวัล เมื่อเรียงลำดับตามตาราง จะเรียงลำดับภาพยนตร์ที่ชนะรางวัลก่อน ตามด้วยภาพยนตร์ที่ถูกเสนอชื่อเข้าชิงรางวัลอีก 4 เรื่อง ซึ่งเรียงตามลำดับตัวอักษรภาษาอังกฤษ
ในตารางดังกล่าวจะระบุถึงประเทศที่เสนอชื่อภาพยนตร์เรื่องนั้น ๆ เข้าชิงรางวัลกับสถาบันศิลปะและวิชาการทางภาพยนตร์ อย่างเป็นทางการ ไม่ได้บ่งบอกถึงประเทศที่ผลิตภาพยนตร์แต่อย่างใด นอกจากนี้ยังระบุถึงชื่อดั้งเดิมของภาพยนตร์เรื่องต่าง ๆ รวมไปถึงชื่อผู้กำกับภาพยนตร์และภาษาที่ใช้ในบทสนทนา แม้ว่าจะไม่มีองค์ประกอบดังกล่าวรวมอยู่ในการเสนอชื่ออย่างเป็นทางการก็ตาม
เมื่อมีการใช้ภาษาหลายภาษาในภาพยนตร์เรื่องเดียวกัน ภาษาที่โดดเด่นจะแสดงเป็นลำดับแรกเสมอ ชื่อของภาษาอื่น ๆ จะถูกเขียนด้วยขนาดที่เล็กกว่า เมื่อชื่อดั้งเดิมของภาพยนตร์เป็นภาษาที่ไม่ใช่อักษรละติน จะมีการทับศัพท์เป็นอักษรละตินก่อนจากนั้นจึงเขียนด้วยอักษรดั้งเดิม
รายชื่อภาพยนตร์ที่ผ่านการคัดเลือกก่อนการเสนอชื่อเข้าชิงรางวัล
นับตั้งแต่ งานประกาศผลรางวัลออสการ์ ครั้งที่ 79 เมื่อปี ค.ศ. 2006 มีภาพยนตร์ทั้งหมด 9 เรื่องที่ผ่านการคัดเลือกก่อนการเสนอชื่อเข้าชิงรางวัลจำนวน 5 เรื่องในรอบสุดท้าย ภาพยนตร์ที่ผ่านการคัดเลือกก่อนการเสนอชื่อเข้าชิงรางวัล เพิ่มจำนวนจาก 9 เรื่องเป็น 10 เรื่องในงานประกาศผลรางวัลออสการ์ ครั้งที่ 92 เมื่อปี ค.ศ. 2019 และเพิ่มจาก 10 เรื่องเป็น 15 เรื่องในงานประกาศผลรางวัลออสการ์ ครั้งที่ 93 เมื่อปี ค.ศ. 2020
เหตุกราดยิงโบสถ์ในชาร์ลสตัน
ในเช้าวันรุ่งขึ้นหลังเกิดเหตุ เจ้าหน้าที่ตำรวจจับกุมไดแลนน์ รูฟ ผู้ก่อเหตุ ได้ในเมืองเชลบี รัฐนอร์ทแคโรไลนา รูฟเป็นชายวัย 21 ปีที่คลั่งลัทธินิยมความสูงส่งของคนผิวขาว ที่ซึ่งเขาเข้าร่วมการศึกษาพระคัมภีร์ (Bible study) ก่อนก่อเหตุ ภายหลังพบว่าเขาเลือกพุ่งเป้าก่อเหตุที่โบสถ์แห่งนี้เนื่องจากประวัติศาสตร์และสถานะของโบสถ์นี้ และเขาสามารถถูกดำเนินคดีในศาลรัฐบาลกลาง
ในเดือนธันวาคม 2016 เขาถูกตัดสินกระทำผิดในข้อหาอาชญากรรมของรัฐ รวม 33 กระทงในฐานความผิดอาชญากรรมจากความเกลียดชังและฆาตกรรม ในวันที่ 10 มกราคม 2017 เขาถูกตัดสินโทษประหารชีวิตจากอาชญากรรมที่ก่อ รูฟได้รับโทษแยกออกมาในฐานฆาตกรรม 9 กระทงจาก ศาลประจำรัฐเซาธ์แคโรไลนา และในเดือนเมษายน 2017 รูฟให้การรับสารภาพต่อฐานฆาตกรรมทั้ง 9 กระทง เพื่อหลีกเลี่ยงการได้รับโทษประหารชีวิตซ้ำสอง และถูกตัดสินรับโทษจำคุกตลอดชีวิตต่อ 1 กระทง เขาจะได้รับอุทธรณ์ทันที (automatic appeals) สำหรับโทษประหารชีวิต แต่ท้ายที่สุดเขาอาจยังถูกลงโทษประหารชีวิตได้จากระบบยุติธรรมของรัฐบาลกลาง
ขณะเกิดเหตุ นี่เป็นหนึ่งในสองเหตุกราดยิงครั้งที่ร้ายแรงที่สุดที่เคยเกิดขึ้นในศาสนสถานในสหรัฐอเมริกา ควบคู่ไปกับเหตุกราดยิงเมื่อปี 1991 ที่วัดพุทธในเมืองแวดเดลล์ รัฐแอริโซนา จนกระทั่งในปี 2017 ซึ่งเกิดเหตุกราดยิงโบสถ์ในซัทเธอร์แลนด์สปริงส์ และในปี 2018 ซึ่งเกิดเหตุกราดยิงซิโนกอกในพิทสเบิร์ก ที่มีจำนวนผู้เสียชีวิตมากกว่าเหตุการณ์นี้
การชูสามนิ้ว
การชูสามนิ้ว เป็นการแสดงสัญลักษณ์ด้วยมือ โดยชูนิ้วชี้ นิ้วกลาง และนิ้วนาง ประกบกัน ขณะที่กดนิ้วโป้งทับนิ้วก้อย เดิมเป็นสัญลักษณ์ที่ใช้ในหนังสือและภาพยนตร์ชุด เกมล่าชีวิต ของซูซานน์ คอลลินส์ ภายหลังได้รับการนำมาใช้ในหมู่ผู้สนับสนุนประชาธิปไตย หลัก ๆ ในประเทศไทย ต่อมาแพร่หลายไปยังฮ่องกง ประเทศพม่า และที่อื่น ๆ
ความเป็นมา
สัญลักษณ์ดังกล่าวมีที่มาจาก เกมล่าชีวิต ชุดหนังสือและภาพยนตร์ของซูซานน์ คอลลินส์ ที่มีการประกบนิ้วชี้ กลาง และนาง ของมือซ้ายเข้าด้วยกันแล้วชูขึ้นฟ้าเป็นสัญลักษณ์ ปรากฏครั้งแรกใน เกมล่าชีวิต หนังสือและภาพยนตร์ลำดับแรกของชุด เกมล่าชีวิต ในคราวที่ตัวละคร แคตนิสส์ เอเวอร์ดีน แสดงสัญลักษณ์นี้ไว้อาลัยต่อพันธมิตรนาม รู เมื่อรูสิ้นชีพ ต่อมาใน ปีกแห่งไฟ หนังสือและภาพยนตร์ที่ลำดับที่สองของชุด เกมล่าชีวิต ชายชราผู้หนึ่งแสดงสัญลักษณ์นี้ท่ามกลามฝูงชนเพื่อสดุดีแคตนิสส์ระหว่างการออกตระเวนของผู้พิชิต และสัญลักษณ์ดังกล่าวก็กลายเป็นเครื่องสื่อถึงการปฏิวัติ พร้อม ๆ กับบทเพลง "มอกกิงเจย์" ที่แคตนิสส์บรรเลงด้วยการผิวปาก
ประเทศไทย
สัญลักษณ์นี้กลายเป็นเครื่องสื่อถึงการสนับสนุนประชาธิปไตยในโลกจริงเป็นครั้งแรกหลังจากที่เกิดรัฐประหารในประเทศไทย พ.ศ. 2557 และคณะรักษาความสงบเรียบร้อยแห่งชาติ ผู้ก่อรัฐประหาร ได้ห้ามแสดงสัญลักษณ์ดังกล่าว นับแต่นั้น ผู้ประท้วงได้เพิ่มเติมความหมายเชิงสัญลักษณ์ให้แก่การชูสามนิ้ว โดยระบุว่า หมายถึง แนวคิดเรื่องเสรีภาพ เสมอภาค ภราดรภาพ ในการปฏิวัติฝรั่งเศส ภายหลัง ผู้ประท้วงใน พ.ศ. 2563 ได้นำสัญลักษณ์นี้กลับมาใช้อีก
ฮ่องกง
มีการใช้สัญลักษณ์นี้อยู่หนึ่งครั้งในระหว่างขบวนการร่ม อันเป็นความเคลื่อนไหวทางการเมืองในช่วง พ.ศ. 2557 และผู้ประท้วงใน พ.ศ. 2557 นำสัญลักษณ์นี้กลับมาใช้ โดยได้รับแรงบันดาลใจจากผู้ประท้วงในประเทศไทยในช่วงเดียวกัน และยังขยายการใช้สัญลักษณ์นี้ออกไปเป็นเครื่องสื่อถึงการต่อต้านรัฐบาลจีน
พม่า
สัญลักษณ์นี้ได้กลายเป็นเครื่องแสดงออกถึงการต่อต้านรัฐประหาร พ.ศ. 2564
กัมพูชา
มูร สุขหัว อดีตรองหัวหน้าพรรคสงเคราะห์ชาติ เรียกร้องให้ผู้สนับสนุนฝ่ายค้านใช้สัญลักษณ์นี้แสดงความเป็นน้ำหนึ่งใจเดียวกับพม่าและแสดงการต่อต้านรัฐบาลชุดปัจจุบันของฮุน เซน กับทั้งพรรคประชาชนกัมพูชาของฮุน เซน การเรียกร้องดังกล่าวถูกผู้แทนพรรคประชาชนประณามว่า เป็นการบ่อนทำลายประเทศชาติ
จุดลงจอดออกเตเวีย อี บัตเลอร์
พิกัดของจุดลงจอดบนดาวอังคารคือ 18.4446°N, 77.4509°W (planetocentric).
คำอธิบาย
หลุมอุกกาบาตเจซีโร ถูกเลือกใน พ.ศ.2564 ให้เป็นจุดลงจอดของยานสำรวจดาวอังคารเพอร์เซเวียแรนส์และเฮลิคอปเตอร์อินเจนูอิตี ภายใต้ภารกิจมาร์ส 2020 โดยคิดว่าครั้งหนึ่งเคยท่วมไปด้วยน้ำ หลุมอุกกาบาตนี้มีตะกอนปากแม่น้ำรูปพัดที่อุดมไปด้วยดินเหนียว ทะเลสาบในหลุมอุกกาบาตเกิดขึ้นเมื่อเครือข่ายหุบเขาก่อตัวขึ้นบนดาวอังคาร นอกจากจะมีดินดอนสามเหลี่ยมปากแม่น้ำแล้ว หลุมอุกกาบาตยังแสดงแถบจุดและช่องกลับหัว  จากการศึกษาสามเหลี่ยมปากแม่น้ำและร่องน้ำสรุปได้ว่าทะเลสาบในปล่องภูเขาไฟน่าจะก่อตัวขึ้นในช่วงที่มีการไหลบ่าของผิวน้ำอย่างต่อเนื่อง เนื่องจากเชื่อกันว่าทะเลสาบนี้มีอายุยาวนาน สิ่งมีชีวิตอาจพัฒนาขึ้นในหลุมอุกกาบาต  สามเหลี่ยมปากแม่น้ำอาจใช้ระยะเวลาหนึ่งถึงสิบล้านปีในการก่อตัว
ออกเตเวีย อี บัตเลอร์
ออกเตเวีย เอสเตียลล์ บัตเลอร์ (Octavia Estelle Butler; 22 มิถุนายน พ.ศ. 2490 – 24 กุมภาพันธ์ พ.ศ. 2549) เป็นกวีนิยายวิทยาศาสตร์ชาวอเมริกัน ผู้ซึงเผยแพร่นิยายหลายเรื่องระหว่าง พ.ศ. 2519 ถึง 2541 เป็นผู้ได้รับรางวัลทั้งรางวัลฮิวโก และรางวัลเนบิวลาหลายครั้ง ใน พ.ศ. 2538 เธอเป็นนักเขียนนิยายวิทยาศาสตร์คนแรกที่ได้รับทุนแมกอาเธอร์
บัตเลอร์ตีพิมพ์นิยายเดี่ยว เรื่องสั้น บทความ และสุนทรพจน์ เธอเกิดและเติบโตในแพซาดีนา, รัฐแคลิฟอร์เนีย ตำแหน่งของห้องปฏิบัติการแรงขับเคลื่อนไอพ่นของนาซา ซึ่งจัดการโครงการยานสำรวจดาวอังคารเพอร์เซเวียแรนส์
นักองค์อี
สมเด็จพระศรีวรวงษ์ราชธิดา บรมบพิตร หรือ สมเด็จพระศรีวรราชธิดา พระนามเดิม นักองค์อี เป็นพระราชธิดาในพระนารายน์ราชารามาธิบดี หรือนักองค์ตน ประสูติแต่นักนางแป้น หรือแม้น ต่อมาได้ถวายตัวเข้ารับราชการเป็นบาทบริจาริกาในสมเด็จพระบวรราชเจ้ามหาสุรสิงหนาท
พระชนม์ชีพช่วงต้น
นักองค์อี ประสูติเมื่อ พ.ศ. 2310 เป็นพระราชธิดาในพระนารายน์ราชารามาธิบดี หรือนักองค์ตน ประสูติแต่นักนางแป้น หรือแม้น น้องสาวออกญาบวรนายก (ซู) นักองค์อีมีพระเชษฐภคินีพระองค์หนึ่งคือ นักองค์เม็ญ (หรือเมน) ประสูติแต่สมเด็จพระภัควดี พระเอกกระษัตรี (พระนามเดิม นักนางบุบผาวดี) ส่วนพระขนิษฐภคินีคือ นักองค์เภา ประสูติแต่สมเด็จพระภัควดี พระศรีสุชาดา (พระนามเดิม นักนางอี) และพระอนุชาคือ นักองค์เอง ประสูติแต่นักนางไชย
หลังพระนารายน์ราชาธิบดีสวรรคตเมื่อ พ.ศ. 2320 เจ้าฟ้าทะละหะ (มู) และออกญากระลาโหม (โสร์) ผู้สำเร็จราชการแทนพระองค์กรุงกัมพูชา ประกาศถวายพระนามแก่พระราชธิดาของพระเจ้าอยู่ในพระบรมโกศสองพระองค์ คือ นักองค์เม็ญ พระพี่นางพระองค์ใหญ่ ถวายพระนามเป็นสมเด็จพระมหากระษัตรี และนักองค์อี พระพี่นางพระองค์รอง ถวายพระนามเป็นสมเด็จพระศรีวรวงษ์ราชธิดา บรมบพิตร ใน พ.ศ. 2323
ลี้ภัยสู่กรุงสยาม
ใน พระราชพงศาวดารกรุงรัตนโกสินทร์ รัชกาลที่ 1 ระบุว่า พ.ศ. 2325 พระยายมราช (แบน) และพระยากลาโหม (ปก) พาเจ้านายเขมรและเขมรเข้ารีตประมาณ 500 คน เข้ามาพึ่งพระบรมโพธิสมภารพระบาทสมเด็จพระพุทธยอดฟ้าจุฬาโลกมหาราช เจ้านายเขมรที่เสด็จลี้ภัยในคราวนั้น ได้แก่ นักองค์อี นักองค์เภา และนักองค์เอง ไปประทับอยู่วังเจ้าเขมรที่ตำบลคอกกระบือ แต่นักองค์เม็ญป่วย ถึงแก่พิราลัยเสีย สมเด็จพระบวรราชเจ้ามหาสุรสิงหนาทกราบทูลขอนักองค์อีและนักองค์เภาไปเป็นพระสนมเอกในวังหน้าสองพระองค์ ส่วนนักองค์เอง พระบาทสมเด็จพระพุทธยอดฟ้าจุฬาโลกมหาราชทรงชุบเลี้ยงเป็นพระราชโอรสบุญธรรม สอดคล้องกับ ราชพงษาวดารกรุงกัมพูชา ระบุว่า สมเด็จพระบวรราชเจ้ามหาสุรสิงหนาท พระราชอนุชาในพระบาทสมเด็จพระพุทธยอดฟ้าจุฬาโลกมหาราชทรงรับนักองค์เม็ญ นักองค์อี และนักองค์เภาไปเลี้ยงเป็นพระอรรคชายาเมื่อ พ.ศ. 2325 แต่ในเอกสารไทยว่านักองค์เม็ญสิ้นพระชนม์ไปเสียก่อนในกรุงเทพมหานคร คงเหลือเพียงนักองค์อีและนักองค์เภาที่รับไปเลี้ยงเป็นพระสนมเอกในกรุงสยาม ส่วนนักนางแม้นที่เข้ามาในกรุงเทพมหานครด้วยกันนั้นก็ได้บวชเป็นชีที่วัดหลวงชี (ต่อมาคือ วัดบวรสถานสุทธาวาส)
ต่อมาเกิดวิกฤตการณ์วังหลวงกับวังหน้า ที่ไพร่พลเขมรลากปืนขึ้นป้อมวังหลวงจนเกิดความกินแหนงกันจนเกือบเกิดสงครามกัน สมเด็จพระบวรราชเจ้ามหาสุรสิงหนาททรงส่งให้เจ้าจอมมารดานักองค์อีที่เป็นเจ้านายเขมรเข้าไปสืบความจริง จึงพบว่าเป็นการลากปืนเพื่อใช้ในพระราชพิธีตรุษเท่านั้น พระบาทสมเด็จพระพุทธยอดฟ้าจุฬาโลกมหาราชทรงกริ้ววังหน้า จึงมีรับสั่งให้ชำระความ "คหบดีกรุงธิปัต" คือพระยาเขมรคนหนึ่งซึ่งเคยเป็นขุนนางของพระอัยกานักองค์อี แต่ปรากฏว่าขุนนางคนนี้กล่าวปด โดยเบิกความว่าเจ้าจอมมารดานักองค์อีเป็นผู้ยุยงกรมพระราชวังบวรสถานมงคลให้กระทำการกระด้างกระเดื่องต่อพระบาทสมเด็จพระพุทธยอดฟ้าจุฬาโลกมหาราช พระบาทสมเด็จพระพุทธยอดฟ้าจุฬาโลกมหาราชจึงสั่งจองจำนักองค์อีและบ่าวไพร่ทั้ง ๆ ที่ไม่มีความผิด พร้อมระวางโทษประหาร แต่ภายหลังพระบาทสมเด็จพระพุทธยอดฟ้าจุฬาโลกมหาราชให้สืบความใหม่ ด้วยการไต่สวนหม่อมวันทา นางสนองพระโอษฐ์ในสมเด็จพระบวรราชเจ้ามหาสุรสิงหนาท ดังปรากฏใน นิพานวังน่า พระนิพนธ์ของพระเจ้าราชวรวงศ์เธอ พระองค์เจ้ากำพุชฉัตร ซึ่งระบุถึงเหตุการณ์กบฏครั้งนี้ไว้ ความว่า
หลังพระบาทสมเด็จพระพุทธยอดฟ้าจุฬาโลกมหาราชได้สดับความจริงครบถ้วนทุกประการ ก็มีพระบรมราชโองการโปรดเกล้าโปรดกระหม่อมให้เจ้าจอมมารดานักองค์อีและบ่าวไพร่พ้นผิด พร้อมกับพระราชทานเบี้ยหวัดให้เป็นการชดเชย
ครั้น พ.ศ. 2350 สมเด็จพระอุไทยราชาธิราชรามาธิบดี ตรัสใช้พระองค์แก้ว (ด้วง) และออกญาจักรี (แกบ) นำเครื่องราชบรรณาการไปถวายพระบาทสมเด็จพระพุทธยอดฟ้าจุฬาโลกมหาราชที่กรุงเทพมหานคร เพื่อขอรับสมเด็จพระปิตุจฉาคือนักองค์อีและนักองค์เภาที่ประทับอยู่กรุงสยามกลับคืนกรุงกัมพูชา เอกสารไทยระบุว่าพระบาทสมเด็จพระพุทธยอดฟ้าจุฬาโลกมหาราชไม่โปรดพระราชทาน เพราะ "มีพระองค์เจ้าอยู่ จะให้ออกไปมิได้มารดากับบุตรจะพลัดกัน" ขณะที่เอกสารเขมรระบุว่า พระบาทสมเด็จพระพุทธยอดฟ้าจุฬาโลกมหาราชโปรดเกล้าพระราชทานให้ นักองค์เม็ญ นักองค์เภา และพระภัควดีพระเอกกระษัตรีกลับคืนเมืองเขมร เว้นแต่นักองค์อีที่คงให้อยู่กรุงเทพมหานครทั้งมารดาและพระราชบุตร
เคชิ
เคซีย์ ลูวอง (Casey Luong; เกิดเมื่อวันที่ 4 พฤศจิกายน พ.ศ.2537) หรือที่รู้จักกันในนาม เคชิ (keshi) เป็นนักร้อง นักแต่งเพลง และโปรดิวเซอร์สัญชาติอเมริกัน เขาเป็นที่รู้จักเนื่องจากเสียงร้องและแนวเพลงของเขาที่เป็นเอกลักษณ์เฉพาะตัว เขามียอดสตรีมทั้งหมดมากกว่า500ล้านสตรีม ผลงานเพลงที่มีชื่อเสียงและเป็นที่รู้จักของเขามีมากมาย เช่น "Like I Need U" และ "2 soon"
ชีวิตวัยเด็ก
เคชิ หรือชื่อจริง เคซีย์ ลูวอง เกิดที่ฮุสตัน,รัฐเท็กซัส พ่อและแม่ของเขาเป็นชาวเวียดนาม เขาใช้ชีวิตกับพ่อแม่ของเขาและเติบโตที่ซูการ์แลนด์ คนรอบตัวของเขามักจะเป็นคนเชื้อสายจีน เขาได้เรียนรู้การเล่นกีตาร์จากปู่ของเขาเมื่อเขามีอายุได้ 13 ปี และซ้อมเล่นดนตรีด้วยตัวเองจากตำราเพลงของปู่ของเขา เขาได้รับแรงจูงใจในการเล่นกีตาร์ของเขาเพราะเขาชอบดูรายการ Drake Bell ในนิกคาโลเดียนทีวี ในช่วงที่เขาเริ่มเล่นกีตาร์และแต่งเพลงอย่างจริงจัง เขากล่าวว่า จอห์น เมเยอร์ และ เอ็ด ชีแรนเป็นแรงบันดาลใจที่ยิ่งใหญ่ที่สุดของเขา
เขาจบการศึกษาจากโรงเรียนมัธยมศึกษาสตีเฟน เอฟ. ออสติน ที่ซูการ์แลนด์ และจบการศึกษาปริญญาตรีด้านวิทยาศาสตร์การพยาบาลจากมหาวิทยาลัยเท็กซัส ออสติน จากนั้นเขาก็ทำงานเป็นบุรุษพยาบาลด้านมะเร็งวิทยาที่ศูนย์การแพทย์เท็กซัสเป็นเวลา 2 ปี
การทำงานด้านดนตรี
เขากล่าวอีกว่า จอห์น เมเยอร์ ,แฟรงก์ โอเชี่ยน,เดอะไนน์ทีนเซเวนตีไฟฟ์,เดรค และไบรสัน ทิลเลอร์ คือส่วนหนึ่งของแรงบันดาลใจอันยิ่งใหญ่ในการทำผลงานดนตรีของเขา
การสังหารหมู่ที่วัดพรหมคุณาราม รัฐแอริโซนา
เหตุกราดยิงวัดพุทธที่แวดเดลล์ รัฐแอริโซนา หรือ เหตุสังหารหมู่วัดไทยในแวดเดลล์ เป็นเหตุกราดยิงหมู่ที่เกิดขึ้นที่วัดพรหมคุณาราม วัดไทยในเมืองแวดเดลล์ รัฐแอริโซนา สหรัฐอเมริกา เกิดขึ้นในปี 1991 ส่งผลให้มีผู้เสียชีวิตเป็นชาวไทยและผู้มีเชื้อสายไทยรวม 9 ราย ในจำนวนนี้ 6 รายเป็นพระสงฆ์ เหตุการณ์นี้เป็นเหตุกราดยิงที่มีผู้เสียชีวิตมากที่สุดในประวัติศาสตร์รัฐแอริโซนา
ภาพรวม
เหตุการณ์เกิดขึ้นในช่วงเช้าตรู่ของวันที่ 10 สิงหาคม 1991 ผู้เสียชีวิตจากเหตุการณ์มีทั้งชาวไทยและผู้มีเชื้อสายไทย: พระไพรัช พรหมวโร เจ้าอาวาสวัดพรหมคุณาราม, พระสงฆ์ห้ารูป ได้แก่ พระมหาเสียง มหาปญฺโญ จากวัดปทุมคงคา, พระมหาเฉลิม กิตฺติภทฺโร จากวัดใหม่ช่องลม, พระสุรชัย อนุตฺตโร จากวัดประดู่ฉิมพลี, พระบุญช่วย ชยธมฺโม, พระอธิการสมศักดิ์ สิริปญฺโญ, สามเณรแมทธิว มิลเลอร์, แม่ชีหนึ่งรูป คือ แม่ชีฝอย ศรีพันธ์ประเสริฐ ผู้เป็นยายของสามเณรแมทธิว และ บอย จีระศักดิ์ จีระพงศ์ เด็กวัด มีผู้พบร่างผู้เสียชีวิตในวันที่ 10 สิงหาคม 1991 โดยผู้พบศพคือ ฉวี บอร์เดอร์ คนครัวรับจ้างของวัด และ เปรมจิตร แฮทช์ ชาวไทยในแอริโซนา
เหยื่อทั้งเก้าถูกยิงเข้าด้านหลังของศีรษะ และศพถูกนำเรียงกันเป็นรูปวงกลม
การจับกุมในขั้นต้น
หลังเกิดเหตุ ชายสี่คนจากทูซอน ได้แก่ ลีโอ บรูซ (Leo Bruce), มาร์ก นูเนซ (Mark Nunez), ดันเท พาร์เคอร์ (Dante Parker) และวิกเตอร์ เซเรท (Victor Zerate) ถูกจับกุม ต่อมาจึงพบว่าทั้งหมดถูกจับกุมเนื่องจากไมค์ แมคกรอว (Mike McGraw) ผู้ป่วยโรงพยาบาลจิตเวชในทูซอนโทรหาผู้สืบสวนในมณฑลแมริโคปาแจ้งอ้างว่าเขารู้ว่าใครเป็นผู้ก่อการ ทั้งสี่ถูกหน่วงเหนี่ยวไว้เกือบ 13 ชั่วโมงจนทั้งหมดยอมรับสารภาพในจดหมาย ยกเว้นหนึ่งคน คือเซเรท (Zerate) ยืนยันความบริสุทธิ์จนถูกปล่อยตัวในเวลาถัดมาภายหลังเจ้าหน้าที่ได้รับวิดีโอยืนยันว่าเขาทำงานอยู่ในการแข่งขันวิ่งแข่งสุนัขห่างไปหลายร้อยไมล์จากที่เกิดเหตุในเวลาเมื่อเกิดเหตุ
ท้ายที่สุดจึงพบว่าอาวุธที่ใช้ไม่เป็นของใครทั้งสิ้น ทั้งสี่ต่อมาถูกเรียกขานโดยสื่อว่า "Tucson Four" (สี่สหายทูซอน) และถูกปล่อยตัว การจับกุมรอบนี้นำไปสู่ข้อถกเถียงในสังคมในเวลาต่อมา
การจับกุมครั้งหลัง
ตำรวจพบอาวุธปืนไรเฟิล .22-คาลิเบอร์ เป็นของบุคคลวัย 16 ปี ในรถของเพื่อนวัย 17 ปี โจนาธาน ดูดี (Johnathan Doody) หรือ วีรพล คำแก้ว ชาวไทยโดยกำเนิดจากจังหวัดนครนายก ประเทศไทย การค้นพบนี้นำไปสู่การสอบสวนดูดีและแอลเลสซานโดร การ์เซีย (Allessandro Garcia) วัย 16 ปี การ์เซียอ้างว่าตนและดูดีเดินทางไปวัดพร้อมปืนไรเฟิล .22-คาลิเบอร์ และปืนพก 20-เกจของเขา ก่อนปล้นเงินราว 2,600 ดอลลาร์สหรัฐ และอุปกรณ์ A/V บางส่วน การ์เซียอ้างว่าดูดีเกิดตกใจกลัวเพราะคิดว่าหนึ่งในพระสงฆ์ในวัดขณะถูกปล้นจำเขาได้ว่าเป็นพี่/น้องชายของผู้ไปวัด จากนั้นจึงยิงเหยื่อทั้ง 9 รายเข้าในศีรษะด้วยปืนไรเฟิล ส่วนการ์เซียยิง 4 ร่างอีกครั้งเข้าในช่วงอก การ์เซียยังระบุว่าทั้งหมดเป็นไปตามแผน และได้คิดมาแล้วว่าจะไม่ให้เหลือผู้เห็นเหตุการณ์
การดำเนินการทางกฎหมาย
ส่วนดูดีผ่านการอุทธรณ์จนสิ้นสุดในการตัดสินคดีครั้งที่สามในเดือนมกราคม 2014 ว่ามีความผิดจริงทุกสถาน รวมถึงฆาตกรรม 9 กระทง โดยคณะตุลาการอ้างคำสารภาพของการ์เซียและหลักฐานตามสภาพแวดล้อม ดูดีถูกตัดสินจำคุก 281 ปี ปัจจุบันเขาถูกจำคุกอยู่ที่คุกรัฐแอริโซนาที่ฟลอเรนซ์ และไม่สามารต้องโทษประหารชีวิตเนื่องจากอายุเมื่อก่อเหตุคือ 17 ปี ซึ่งขัดกับรัฐธรรมนูญว่าด้วยการห้ามโทษประหารชีวิตแก่ผู้อายุต่ำกว่า 18 ปีตามในคำตัดสินของศาลสูงในคดีความโรเปอร์และไซเมินส์
ฮาวเวิร์ดและฮาโรลด์ แมคไบรด์
ฮาวเวิร์ดและฮาโรลด์ แมคไบรด์ (Howard and Harold McBride) ตัวละครคู่แต่งงานเกย์จากการ์ตูนเรื่องเดอะลาวด์เฮาส์
หน่วยยามฝั่งญี่ปุ่น
หน่วยยามฝั่งญี่ปุ่น (海上保安庁; Japan Coast Guard) เป็นหน่วยยามฝั่งของประเทศญี่ปุ่น
หน่วยยามฝั่งญี่ปุ่นประกอบด้วยกำลังพลประมาณ 13,700 คน และรับผิดชอบในการปกป้องแนวชายฝั่งของญี่ปุ่นภายใต้การกำกับดูแลของกระทรวงที่ดิน โครงสร้างพื้นฐาน การขนส่ง และการท่องเที่ยว หน่วยยามฝั่งญี่ปุ่นก่อตั้งขึ้นใน ค.ศ. 1948 ในฐานะหน่วยงานความปลอดภัยทางทะเล และได้รับชื่อภาษาอังกฤษดังปัจจุบันใน ค.ศ. 2000
คำขวัญของหน่วยยามฝั่งญี่ปุ่นคือ "ความเมตตากรุณาที่ชอบธรรม" (正義仁愛)
ประวัติ
ในจักรวรรดิญี่ปุ่น การปฏิบัติการป้องกันชายฝั่งได้รับคำสั่งจากกองทัพเรือจักรวรรดิญี่ปุ่น แต่กองทัพเรือถูกยุบไปพร้อมกับการยอมจำนนของญี่ปุ่นในเดือนสิงหาคม ค.ศ. 1945 และความสามารถในการรักษาระเบียบการเดินเรือก็ลดลงอย่างมาก การค้าและการลักลอบขนส่งของเถื่อนได้เพิ่มขึ้นอย่างมากซึ่งแม้แต่โจรสลัดก็ยังมาปรากฏตัว การปรึกษาหารือระหว่างรัฐบาลญี่ปุ่นที่ต้องการฟื้นฟูความสามารถในการรักษาความปลอดภัยสาธารณะโดยเร็วที่สุดและฝ่ายสัมพันธมิตรที่ต้องการรักษาการปลดอาวุธของญี่ปุ่นต้องเผชิญกับความยากลำบาก แต่ใน ค.ศ. 1946 ได้มีการจัดตั้ง "กองบัญชาการควบคุมการเข้าเมืองอย่างผิดกฎหมาย" ในกระทรวงคมนาคม เนื่องจากมีการแพร่เชื้ออหิวาตกโรคไปยังเกาะคีวชูโดยผู้ลักลอบเข้าเมืองจากคาบสมุทรเกาหลีและกังวลว่าจะทำให้เกิดการปะทุของการติดเชื้ออย่างรุนแรง
สุมิตตา ดวงแก้ว
สุมิตตา ดวงแก้ว (ชื่อเล่น ฝ้าย; เกิด ) มีชื่อศิลปินว่า ฝ้ายคู้ดเกิร์ล (Fyeqoodgurl) เป็นนักร้องและนักแสดงชาวไทย สังกัด D.U.M.B. Recordings ในเครือ วอร์นเนอร์ มิวสิก ไทยแลนด์ เธอเคยเป็นสมาชิกไอดอลทีมบีทรีของกลุ่มไอดอลหญิงบีเอ็นเคโฟร์ตีเอต
ประวัติ
สุมิตตา ดวงแก้ว ชื่อเล่น ฝ้าย (เกิด 28 มิถุนายน พ.ศ. 2539) ฝ้ายเกิดที่จังหวัดเชียงใหม่ ฝ้ายศึกษาอยู่ที่โรงเรียนปรินส์รอยแยลส์วิทยาลัย และได้ย้ายมาอยู่ที่จังหวัดลำพูนช่วงประถมศึกษาที่โรงเรียนรพีเลิศวิทยา และได้ศึกษาต่อในระดับชั้นมัธยมศึกษาที่โรงเรียนจักรคำคณาทร จังหวัดลำพูน จากนั้นก็ได้เลือกเข้าเรียนคณะศิลปศาสตร์ มหาวิทยาลัยธรรมศาสตร์ และเป็นสมาชิกชมรมต่าง ๆ ในมหาวิทยาลัยธรรมศาสตร์ เช่น TU Folksong, ชมรมเต้น Higher Level, เชียร์ลีดเดอร์คณะศิลปศาสตร์รุ่นที่ 16 และเป็นทูตรักบี้ TU rugby ambassador ฝ้ายจบการศึกษาระดับปริญญาตรีมาด้วยเกียรตินิยมอันดับ 2
ฝ้ายได้เปลี่ยนชื่อจริงจาก สุมิตรา เป็น สุมิตตา เมื่อวันที่ 8 กุมภาพันธ์ พ.ศ. 2564
การทำงาน
ฝ้ายได้เปิดตัวเป็น 1 ในสมาชิกบีเอ็นเคโฟร์ตีเอตรุ่นที่ 2 อย่างเป็นทางการในวันที่ 17 กรกฎาคม พ.ศ. 2561 และได้ติดเซ็มบัตสึครั้งแรกในเพลง คิมิวะเมโลดี เธอคือ...เมโลดี้ วันที่ 23 ตุลาคม พ.ศ. 2561 ได้มีประกาศภาพยนตร์ของวงที่จะฉายกลางปี พ.ศ. 2562 ชื่อเรื่องว่า Where We Belong ที่ตรงนั้น มีฉันหรือเปล่า กำกับโดย คงเดช จาตุรันต์รัศมี ฝ้ายได้เป็น 1 ในนักแสดงสมทบโดยรับบทเป็น "หยก" ต่อมาฝ้ายก็ได้เป็น 1 ในสมาชิกที่ขึ้นโชว์ คอนเสิร์ตแบบเบิร์ดเบิร์ดโชว์ 2018 โดยขึ้นจัดที่ อิมแพ็ค เมืองทองธานี
7 เมษายน พ.ศ. 2562 ได้มีการประกาศรายละเอียดอัลบั้มและสมาชิกเซ็มบัตสึในอัลบั้มลำดับที่ 2 ฝ้ายได้กลับมาติดเซ็มบัตสึอีกครั้งในเพลง Reborn ซึ่งเป็นเพลงรองที่อยู่ในอัลบั้มจาบาจา 24 สิงหาคม พ.ศ. 2562 ฝ้ายได้เป็น 1 ในสมาชิกในคอนเสิร์ต AKB48 Group Asia Festival 2019 in SHANGHAI ที่จัดขึ้นในเซี่ยงไฮ้ประเทศจีน โดยฝ้ายได้เล่นกีตาร์ในโชว์ครั้งนี้ 16 พฤศจิกายน พ.ศ. 2562 ฝ้ายได้เป็น 1 ในสมาชิกทีมบีทรี
19 เมษายน พ.ศ. 2563 ในงานการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 9 ฝ้ายได้อันดับที่ 47 จากผลคะแนน 1,283 คะแนน ทำให้ฝ้ายได้เป็นเน็กซ์เกิร์ลสและมีส่วนร่วมในเพลง Wink wa 3 Kai ต่อมาได้มีประกาศรายชื่อนักแสดงซีรีส์ของทางช่อง GMM25 เรื่อง The Underclass ห้องนี้ไม่มีห่วย โดยฝ้ายเป็น 1 ในนักแสดงหลักโดยรับบทเป็น "แตม" และได้ออกอากาศทาง Netflix เมื่อวันที่ 5 กรกฎาคม พ.ศ. 2563
ฝ้ายมีฐานะพ้นสภาพการเป็นสมาชิกวง BNK48 อย่างเป็นทางการ เมื่อวันที่ 18 มีนาคม พ.ศ. 2564
เสมอกัน เที่ยงธรรม
เสมอกัน เที่ยงธรรม (เกิด 5 ตุลาคม พ.ศ. 2521) เป็นนักการเมืองชาวไทย ได้รับเลือกตั้งเป็นสมาชิกสภาผู้แทนราษฎรจังหวัดสุพรรณบุรีสมัยแรก ในปี 2548 สังกัดพรรคชาติไทย ปัจจุบันสังกัดพรรคชาติไทยพัฒนา
ประวัติ
เสมอกัน เที่ยงธรรม เกิดเมื่อวันที่ 5 ตุลาคม พ.ศ. 2521 เป็นบุตรของ จองชัย เที่ยงธรรม นักการเมืองชาวสุพรรณบุรี กับ มุกดา เที่ยงธรรม เขาจบการศึกษาปริญญาตรี สาขา Business Administration จาก Richmond, The American International University in London ประเทศอังกฤษ และปริญญาโท สาขา International Marketing Management จากมหาวิทยาลัยอีสต์ลอนดอน ประเทศอังกฤษ รวมทั้งศิลปศาสตรมหาบัณฑิต สาขาเศรษฐศาสตร์การเมือง จากจุฬาลงกรณ์มหาวิทยาลัย
การทำงาน
เสมอกัน เที่ยงธรรม เข้าสู่งานการเมืองระดับชาติตามบิดา (จองชัย เที่ยงธรรม) โดยสมัครรับเลือกตั้งสมาชิกสภาผู้แทนราษฎรจังหวัดสุพรรณบุรีครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 สังกัดพรรคชาติไทย แทนบิดาที่ย้ายไปลงสมัครแบบบัญชี่รายชื่อ ซึ่งเขาเป็นสมาชิกสภาผู้แทนราษฎรที่มีอายุน้อยที่สุดในสภาผู้แทนราษฎรในขณะนั้น ต่อมาได้รับเลือกตั้งอีกสมัย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 แต่ในเดือนธันวาคม พ.ศ. 2551 เขาและกรรมการบริหารพรรคชาติไทย ถูกตัดสิทธิ์ทางการเมืองเป็นเวลา 5 ปี เนื่องจากคำวินิจฉัยคดียุบพรรคการเมือง พ.ศ. 2551
เสมอกัน เที่ยงธรรม กลับสู่งานการเมืองอีกครั้ง โดยการเข้าร่วมงานกับพรรคชาติไทยพัฒนา ซึ่งเป็นพรรคการเมืองที่ดำเนินกิจกรรมต่อเนื่องจากพรรคชาติไทย และได้รับเลือกตั้งเป็น ส.ส.สมัยที่ 3 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 โดยเขาถูกกล่าวถึงว่าเป็นคนรุ่นใหม่ของพรรคชาติไทยพัฒนา (นิวบลัด)
เสมอกัน ยังทำธุรกิจเกี่ยวกับการขายผัก และสมุนไพร รวมถึงอาหาร 3 แห่ง เคยเป็นกรรมการบริษัท สกาย ไอซีที จำกัด (มหาชน) ผู้สนับสนุนเงินระดมทุนให้พรรคพลังประชารัฐ 6 ล้านบาท
สมาชิกสภาผู้แทนราษฎร
เสมอกัน ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
เจ้าชายเฮนรี ดยุกแห่งคอร์นวอลล์
เจ้าชายเฮนรี ดยุกแห่งคอร์นวอลล์ (Henry, Duke of Cornwall; 1 มกราคม ค.ศ. 1511 – 22 กุมภาพันธ์ ค.ศ. 1511) เป็นพระราชโอรสพระองค์แรกในพระเจ้าเฮนรีที่ 8 แห่งอังกฤษ กับกาตาลินาแห่งอารากอน เมื่อมีประสูติกาลได้รับการเฉลิมฉลองในฐานะพระรัชทายาทเป็น ดยุกแห่งคอร์นวอลล์ และมีแผนการแต่งตั้งพระองค์เป็น เจ้าชายแห่งเวลส์ โดยหวังว่าจะเป็นกษัตริย์อังกฤษพระองค์ที่สามแห่งราชวงศ์ทิวดอร์ แต่สิ้นพระชนม์ในวันที่ 22 กุมภาพันธ์ เพียงไม่กี่สัปดาห์หลังจากนั้น ซึ่งการสิ้นพระชนม์ในครั้งนี้ และความล้มเหลวในการผลิตรัชทายาทพระองค์ถัดไป ได้เป็นมูลเหตุสำคัญที่นำไปสู่ปัญหาเรื่องการสืบสันตติวงศ์ระหว่างพระเจ้าเฮนรีที่ 8 แห่งอังกฤษ กับกาตาลินาแห่งอารากอน และต่อมานำไปสู่การแตกแยกทางศาสนาระหว่างคริสตจักรอังกฤษกับโรมันคาทอลิก ซึ่งนำไปสู่เหตุการณ์การปฏิรูปศาสนาในอังกฤษ
เส้นเก้าขีด
เส้นเก้าขีด (nine-dash line) ซึ่งบ่อยครั้งยังเรียกว่า เส้นสิบขีด (ten-dash line) และ เส้นสิบเอ็ดขีด (eleven-dash line) หมายถึงเส้นแบ่งเขตอย่างหยาบ ๆ ที่สาธารณรัฐประชาชนจีน (จีน) และสาธารณรัฐจีน (ไต้หวัน) ใช้ในการอ้างสิทธิ์ของตนเหนือน่านน้ำส่วนใหญ่ของทะเลจีนใต้ พื้นที่ที่เป็นประเด็นพิพาทในทะเลจีนใต้ได้แก่ หมู่เกาะพาราเซล หมู่เกาะสแปรตลี และพื้นที่อื่น ๆ อีกหลายแห่งรวมทั้งเกาะปราตัชและเนินตื้นใต้ทะเลเวเรเกอร์ เนินตื้นใต้ทะเลแม็กเคิลส์ฟีลด์ และดอนทรายใต้น้ำสการ์บะระ การอ้างสิทธิ์ดังกล่าวครอบคลุมถึงพื้นที่โครงการถมทะเลของจีนในหมู่เกาะสแปรตลีที่เรียกว่า "กำแพงทรายใหญ่" หรือ "กำแพงทรายเมืองจีน" แม้จะได้ประกาศอ้างสิทธิ์อย่างคลุมเครือต่อที่สาธารณะใน พ.ศ. 2490 แต่ทั้งสาธารณรัฐประชาชนจีนและสาธารณรัฐจีนก็ยังไม่เคยยื่นคำร้องเพื่ออ้างสิทธิ์เหนือพื้นที่ดังกล่าวด้วยแนวเขตที่ชัดเจนอย่างเป็นทางการ (ณ พ.ศ. 2561)
เมื่อวันที่ 12 กรกฎาคม พ.ศ. 2559 ศาลอนุญาโตตุลาการที่ได้รับการจัดตั้งขึ้นตามอนุสัญญาสหประชาชาติว่าด้วยกฎหมายทะเล (อันคลอส) ตัดสินว่าการอ้างสิทธิ์ทางประวัติศาสตร์ของจีนเหนือพื้นที่ทางทะเล (ตรงข้ามกับดินแดนทางบกและน่านน้ำอาณาเขต) ภายในเส้นเก้าขีดไม่มีผลทางกฎหมายหากการอ้างนั้นเกินกว่าข้อจำกัดที่นิยามไว้ในอนุสัญญาฯ ข้อโต้แย้งประการหนึ่งคือจีนไม่เคยใช้อำนาจควบคุมน่านน้ำและทรัพยากรเหล่านี้แต่เพียงผู้เดียว นอกจากนี้ศาลยังชี้แจงว่าจะไม่ "... ชี้ขาดปัญหาว่าด้วยอำนาจอธิปไตยเหนือดินแดนทางบกใด ๆ และจะไม่กำหนดขอบเขตทางทะเลใด ๆ ระหว่างคู่กรณี" ทั้งรัฐบาลสาธารณรัฐประชาชนจีนและรัฐบาลสาธารณรัฐจีนไม่ยอมรับคำชี้ขาดดังกล่าว
คณะสามผู้นำที่สอง
คณะสามผู้นำที่สอง (Triumviratus Alter, 43–32 ปีก่อนคริสตกาล) เป็นพันธมิตรทางการเมืองหลังการลอบสังหารจูเลียส ซีซาร์ ประกอบด้วยผู้สนับสนุนซีซาร์สามคนได้แก่ อ็อกตาเวียน, มาร์กุส อันโตนิอุส และมาร์กุส ไอมิลิอุส แลปิดุส พันธมิตรนี้รู้จักในชื่อทางการ คณะสามผู้นำเพื่อการจัดระเบียบสาธารณรัฐ (tresviri rei publicae constituendae) ปกครองสาธารณรัฐโรมันแบบเผด็จการทหาร โดยสมาชิกแต่ละคนแยกกันปกครองดินแดนของตน คณะสามผู้นำที่สองต่างจากคณะสามผู้นำที่หนึ่งเนื่องจากเป็นองค์กรที่จัดตั้งอย่างเป็นทางการ มีอำนาจบังคับตามกฎหมายเต็มที่ และมีอำนาจปกครองเหนือแมยิสเตร็ดอื่น ๆ รวมถึงกงสุล
43 ปีก่อนคริสตกาล อ็อกตาเวียนในวัย 20 ปีกรรโชกวุฒิสภาโรมันเพื่อตำแหน่งกงสุลผู้ทำหน้าที่แทน (consul suffectus) เดือนตุลาคมปีนั้น อ็อกตาเวียนรวมกลุ่มกับอริเก่า อันโตนิอุสและแลปิดุสเพื่อจัดตั้ง "คณะสามผู้นำเพื่อการยืนยันสาธารณรัฐร่วมกับอำนาจกงสุล" (Triumviri Rei Publicae Constituendae Consulari Potestate) ขณะที่คณะสามผู้นำที่หนึ่งเป็นความตกลงลับ คณะสามผู้นำที่สองยึดโยงกับรัฐธรรมนูญ มีอ็อกตาเวียน อันโตนิอุสและแลปิดุสร่วมกันปกครองโรม คณะสามผู้นำนี้มีวาระตามกฎหมาย 5 ปี
คณะสามผู้นำเริ่มกวาดล้างปรปักษ์ของซีซาร์ เช่น กิแกโร ผู้ที่ต่อมาถูกประกาศเป็นเสี้ยนหนามแผ่นดินและถูกประหารชีวิต, ควินตุส ตุลลิอุส กิแกโร น้องชายของกิแกโร, ลูกิอุส ยูลิอุส ไกซาร์ กงสุลใน 64 ปีก่อนคริสตกาล และลูกิอุส ไอมิลิอุส ปาอุลลุส กงสุลใน 50 ปีก่อนคริสตกาล ก่อนไล่ตามมาร์กุส ยูนิอุส บรูตุสผู้ลูกและกาอิอุส กัสซิอุส ล็องกีนุส ผู้สังหารซีซาร์ที่หนีไปทางตะวันออก อ็อกตาเวียนและอันโตนิอุสเอาชนะบรูตุสและกัสซิอุสที่ยุทธการที่ฟีลิปปีเมื่อ 42 ปีก่อนคริสตกาลก่อนตกลงแบ่งดินแดน โดยอ็อกตาเวียนครองดินแดนด้านตะวันตก อันโตนิอุสครองดินแดนตะวันออก ส่วนแลปิดุสครองตอนเหนือของแอฟริกา
41 ปีก่อนคริสตกาล อ็อกตาเวียนดำเนินนโยบายกระจายที่ดินแก่ทหารผ่านศึก ทำให้เกิดความตึงเครียดเพราะที่ดินดังกล่าวเป็นของชาวนา ความตึงเครียดบานปลายเป็นสงครามเปรูซีนระหว่างอ็อกตาเวียนกับลูกิอุส อันโตนิอุส กงสุลขณะนั้น แม้สงครามจะจบลงด้วยการจำนนของลูกิอุส แต่การเสียที่ดินเพาะปลูกก่อให้เกิดปัญหาเศรษฐกิจตามมา ซ้ำร้ายการขนส่งธัญพืชของโรมถูกรบกวนโดยทัพเรือของเซ็กซ์ตุส ปอมปีย์ แม่ทัพผู้ครองซิซิลี อ็อกตาเวียนและอันโตนิอุสจึงลงนามในกติกาสัญญาไมเซนุมกับเซ็กซ์ตุสเพื่อยุติการปิดกั้นคาบสมุทรอิตาลีทางทะเลใน 39 ปีก่อนคริสตกาล แต่ทั้งสองฝ่ายยังปะทะกันเรื่อย ๆ จนกระทั่งเซ็กซ์ตุสถูกจับและถูกประหารชีวิตใน 35 ปีก่อนคริสตกาล
เช่นเดียวกับคณะสามผู้นำที่หนึ่ง คณะสามผู้นำที่สองเป็นพันธมิตรที่ไม่เสถียรและมีการแย่งชิงอำนาจตลอดเวลา หลังเซ็กซ์ตุสพ่ายแพ้ แลปิดุสนำทหารประจำการที่ซิซิลีและโต้แย้งว่าควรรวมซิซิลีเข้ากับดินแดนของเขา อ็อกตาเวียนกล่าวหาแลปิดุสว่าเขาคิดก่อกบฏ แลปิดุสจำต้องยอมจำนนเพราะกองทัพเขาแปรพักตร์ไปเข้ากับอ็อกตาเวียน แลปิดุสถูกถอดถอนจากทุกตำแหน่งยกเว้นตำแหน่งปอนติเฟ็กมักซิมุส และถูกเนรเทศไปยังเมืองเซอร์เซอี
หลังแลปิดุสสิ้นอำนาจ ความสัมพันธ์ระหว่างอ็อกตาเวียนกับอันโตนิอุสก็เสื่อมถอย เนื่องด้วยอันโตนิอุสนั้นมีสัมพันธ์กับราชินีคลีโอพัตราแห่งอียิปต์ทั้งที่สมรสกับอ็อกตาเวียผู้เยาว์ พี่สาวของอ็อกตาเวียน ทั้งยังระบุในพินัยกรรมให้บุตรที่เกิดกับราชินีคลีโอพัตราเป็นผู้สืบทอดอำนาจ ซึ่งพฤติการณ์ดังกล่าวเป็นการกระด้างกระเดื่องในสายตาชาวโรมัน อ็อกตาเวียนจึงโน้มน้าววุฒิสภาให้ประกาศสงครามต่อราชินีคลีโอพัตรา เกิดเป็นสงครามครั้งสุดท้ายของสาธารณรัฐโรมัน (32–30 ปีก่อนคริสตกาล) อันโตนิอุสพ่ายแพ้ในยุทธนาวีที่อักติอูงก่อนจะหลบหนีไปที่เมืองอะเล็กซานเดรีย ซึ่งหลังจากนั้นไม่นานเขาและราชินีคลีโอพัตรากระทำอัตวินิบาตกรรม
หลังอันโตนิอุสเสียชีวิต อ็อกตาเวียนกลายเป็นผู้มีอำนาจสูงสุดของโรม 27 ปีก่อนคริสตกาล วุฒิสภาโรมันมอบสมญานาม "เอากุสตุส" แก่อ็อกตาเวียน ทำให้เขากลายเป็นจักรพรรดิโรมันองค์แรก และเป็นก้าวหนึ่งของการเปลี่ยนผ่านจากสาธารณรัฐโรมันสู่จักรวรรดิโรมัน
เจ้าชายแห่งสหราชอาณาจักร
เจ้าชายแห่งสหราชอาณาจักร (Prince of the United Kingdom of Great Britain and Northern Ireland) เป็นอิสสริยยศที่พระราชทานให้แก่พระราชโอรส และพระราชนัดดา ของพระมหากษัตริย์แห่งสหราชอาณาจักรองค์ปัจจุบัน และในอดีต โดยพระมหากษัตริย์เป็นผู้พระราชทานให้โดยพระบรมราชวินิจฉัย เชื้อพระวงศ์พระองค์ใดที่ได้รับพระราชทานพระอิสริยยศนี้จะต้องออกพระนามตามฐานันดรศักดิ์เป็น ฮิสรอยัลไฮเนส (HRH)
ในกรณีเสกสมรสแล้ว พระชายาจะได้รับอิสริยยศเป็นเจ้าหญิงแห่งสหราชอาณาจักรไปโดยปริยาย โดยจะออกพระนามตามพระอิสสริยยศที่มีเกียรติสูงที่สุดของพระสวามี ซึ่งคล้ายคลึงกับกรณีของบรรดาศักดิ์อังกฤษ ซึ่งจะขานตามบรรดาศักดิ์ของสวามี อาทิเช่น เจ้าหญิงไมเคิลแห่งเคนต์ พระชายาของเจ้าชายไมเคิลแห่งเคนต์ ซึ่งเป็นพระราชนัดดาในพระเจ้าจอร์จที่ 5
ในกรณีพระชายาเป็นเจ้าหญิงแห่งสหราชอาณาจักรจากสายพระโลหิตที่เสกสมรสกับเจ้าชายแห่งสหราชอาณาจักร ยังถือเป็นเจ้าหญิงพระชายา และออกพระนามเช่นเดียวกัน อาทิเช่น กรณีของเจ้าหญิงอเล็กซานดรา ดัชเชสแห่งไฟฟ์ เมื่อเสกสมรสกับเจ้าชายอาร์เธอร์แห่งคอนน็อต พระภาดาในเจ้าหญิงลูอีส พระราชกุมารี พระมารดาให้ออกพระนามเป็น เจ้าหญิงอาร์เธอร์แห่งคอนน็อต ดัชเชสแห่งไฟฟ์
ในกรณีที่เจ้าชายพระองค์นั้นได้รับพระราชทานบรรดาศักดิ์ด้วย พระชายาจะถูกออกพระนามตามบรรดาศักดิ์ของพระสวามีอยู่เสมอ อาทิเช่น กรณีของเจ้าชายวิลเลียม ซึ่งมีพระอิสสริยยศเป็นฮิสรอยัลไฮเนสดยุกแห่งเคมบริดจ์ พระชายาจึงออกพระนามเป็นดัชเชสแห่งเคมบริดจ์ โดยไม่ออกพระนามเป็นเจ้าชายหรือเจ้าหญิงนำหน้าพระนาม
เอ็ดเวิร์ดแห่งมิดเดิลแฮม เจ้าชายแห่งเวลส์
เอ็ดเวิร์ดแห่งมิดเดิลแฮม (Edward of Middleham, Prince of Wales; ธันวาคม ค.ศ. 1473 – 9 เมษายน ค.ศ. 1484) เจ้าชายแห่งเวลส์ เอิร์ลแห่งเชสเตอร์ ดยุกแห่งคอร์นวอลล์ และเอิร์ลแห่งซอลส์บรี เป็นพระราชโอรสและรัชทายาทพระองค์เดียวในพระเจ้าริชาร์ดที่ 3 แห่งอังกฤษ กับแอนน์ เนวิลล์ สมเด็จพระราชินี สิ้นพระชนม์ตั้งแต่พระชนมายุ 10 ปี
เอ็ดเวิร์ดประสูติในเดือนธันวาคม ค.ศ. 1473 (ปีประสูติยังเป็นที่ขัดแย้ง) ที่ปราสาทมิดเดิลแฮม ปราการที่มั่นใกล้กับยอร์ก ซึ่งต่อมากลายเป็นที่ประทับหลักของพระเจ้าริชาร์ดที่ 3 แห่งอังกฤษ ทางตอนเหนือของอังกฤษ โดยตลอดพระชนม์ชีพทรงประทับอยู่แต่ที่มิดเดิลแฮม เนื่องจากมีพระพลานามัยที่ไม่แข็งแรง
ใน ค.ศ. 1478 เอ็ดเวิร์ดได้รับพระราชทานบรรดาศักดิ์เป็นเอิร์ลแห่งซอลส์บรี ซึ่งเป็นบรรดาศักดิ์เก่าของจอร์จ แพลนแทเจเนต ดยุกที่ 1 แห่งแคลเรนซ์ ต่อมาเมื่อวันที่ 26 มิถุนายน ค.ศ. 1483 พระราชบิดาได้เสวยราชย์เป็นพระมหากษัตริย์แห่งอังกฤษ จากการจับกุมและปลงพระชนม์พระเจ้าเอ็ดเวิร์ดที่ 5 ซึ่งเป็นหลานแท้ ๆ ภายหลังจากพระราชพิธีบรมราชาภิเษก เอ็ดเวิร์ดได้รับพระราชทานบรรดาศักดิ์เป็นเจ้าชายแห่งเวลส์และเอิร์ลแห่งเชสเตอร์เมื่อวันที่ 8 กันยายน ค.ศ. 1483
วัดปากสมุทร
วัดปากสมุทร เป็นวัดราษฎร์สังกัดคณะสงฆ์มหานิกาย ตั้งอยู่ริมฝั่งแม่น้ำแม่กลอง ในตำบลแหลมใหญ่ อำเภอเมืองสมุทรสงคราม จังหวัดสมุทรสงคราม ห่างจากปากอ่าวแม่กลองประมาณ 3 กิโลเมตร
วัดปากสมุทรตั้งเมื่อประมาณ พ.ศ. 2400 โดยมีประชาชนบริจาคที่ดินให้แล้วนิมนต์พระมาดูแลรักษา แต่มีพระบวชน้อยมาก เพราะสมัยนั้นประชาชนแถบนี้ยังไม่หนาแน่นมากนัก พระที่มาดูแลรับช่วงกันประมาณ 3 รูป สุดท้ายวัดไม่มีผู้ดูแลก็เสื่อมไปทุกวัน ในที่สุดก็กลายเป็นวัดร้าง ต้นไม้และเถาวัลย์ปกคลุมแทบมองไม่เห็นหลังคากุฏิ เป็นที่อาศัยของสัตว์ป่า โดยเฉพาะลิงแสมและเป็นที่ซ่องสุมของพวกปล้นสะดม ชาวบ้านจึงเรียกว่า วัดลิงโจร ต่อมาเมื่อประมาณ พ.ศ. 2450–2457 กลุ่มพระภิกษุจำนวนหนึ่งได้พายเรือมาจากบางตะพูน จังหวัดเพชรบุรี และได้ชักชวนชาวบ้านพัฒนาวัดขึ้นใหม่ จนได้รับพระราชทานวิสุงคามสีมาเมื่อ พ.ศ. 2462 โดยใช้นามวัดว่า "วัดปากสมุทร" มาจนทุกวันนี้ ในสมัยพระครูสมุห์มนตรีสุมังคโล เจ้าอาวาสรูปที่ 5 กุฏิมีสภาพทรุดโทรม จึงได้ดำเนินการสร้างกุฏิขึ้นมาเพื่อทดแทนหลังเก่า
ปูชนีย์วัตถุสำคัญของวัดคือ ท้าวเวสสุวรรณ ตั้งอยู่หน้าเขื่อน และพระประธานในโบสถ์เป็นพระพุทธรูปศักดิ์ศิทธิ์ หล่อด้วยทองเหลือง ปางมารวิชัย ได้มาจากวัดบพิตรพิมุขวรวิหาร ไม่ทราบว่าสร้างสมัยใด ชื่อ หลวงพ่อดำ
แผ่นดินไหวในจังหวัดโอซากะ ค.ศ. 2018
'''แผ่นดินไหวในจังหวัดโอซากะ ค.ศ. 2018''' (ญี่ปุ่น: 2018年大阪府北部地震 โรมาจิ: 2018-Nen Ōsakafu hokubu jishin)  เป็นแผ่นดินไหวขนาดกลาง เกิดขึ้นเมื่อวันที่ 18 มิถุนายน ค.ศ. 2018 (พ.ศ. 2561) เวลา 07:58 น. ตามเวลามาตรฐานญี่ปุ่น แผ่นดินไหวมีขนาด 6.1 มีจุดศูนย์กลางทางตะวันออกเฉียงเหนือของนครโอซากะในเขตทากัตสึกิ ลึก 13 กิโลเมตร แรงสั่นสะเทือนจากแผ่นดินไหวเกิดขึ้นอย่างรุนแรงในจังหวัดและเขตเมืองใกล้เคียงของโอซากะและเกียวโต ทำให้บริการไฟฟ้าและแก๊สหยุดชะงักชั่วคราว
แผ่นดินไหวดังกล่าวเกิดขึ้นในช่วงชั่วโมง ทำให้บริการรถไฟหยุดชะงักเป็นเวลาหลายชั่วโมง ท่อน้ำและบ้านเรือนเสียหายจากการแรงสั่นสะเทือน มีผู้เสียชีวิต 4 รายและรายงานผู้บาดเจ็บสาหัส 15 ราย ได้รับบาดเจ็บเล็กน้อย 419 ราย  ในจำนวนผู้เสียชีวิตยังมีเด็กหญิงวัย 9 ขวบ ที่เสียชีวิตเนื่องจากกำแพงพังถล่มลงมาทับ ทางตอนเหนือของจังหวัดโอซากะ
ผลกระทบต่อเมือง
แผ่นดินไหวทำให้อาคารหลายแห่งและท่อน้ำใต้ดินเสียหายส่งผลกระทบให้ผู้อยู่อาศัยไม่มีน้ำใช้ และมีผู้ที่ต้องอยู่ศูนย์พักพิงหลังแผ่นดินไหวถึง 450 คน กระเบื้องหลังคา บ้าน วัด และศาลเก่าแก่ในโอซากะร่วงหล่นลงมาที่พื้นหลายแห่ง อาคาร 170,000 หลังในโอซากะเกิดเหตุไฟดับหลังแผ่นดินไหว แผ่นดินไหวยังทำให้บ้านเรือนกว่า 112,000 หลังในอิบารากิและทากัตสึกิ ขาดแก๊สหุงต้มเป็นเวลาหลายวัน แผ่นดินไหวครั้งนี้เกิดขึ้นใจกลางเมืองทำให้ความเสียหายมีจำนวนมาก
การตอบสนอง
หลังเหตุการณ์แผ่นดินไหว รัฐบาลโดยนายกรัฐมนตรีชินโซ อาเบะได้ประกาศการช่วยเหลือและฟื้นฟู กองกำลังป้องกันตนเองญี่ปุ่นหลายชุดได้เดินทางไปมอบน้ำดื่มให้กับประชาชนตามคำร้องขอของหน่วยงานท้องถิ่น ความกลัวว่าจะเกิดดินถล่มจากฝนตกและอาฟเตอร์ช็อก ทำให้ประชาชนหลายร้อยคนต้องย้ายเข้าไปอยู่ในศูนย์พักพิงสาธารณะ
หลังเหตุการณ์มีข่าวลือทางออนไลน์เกี่ยวกับผู้ที่ไม่ใช่ชาวญี่ปุ่นก่ออาชญากรรมที่เป็นอันตรายเช่น การปล้นสะดมและการโจรกรรม ซึ่งปรากฏบนทวิตเตอร์และเว็บไซต์สื่อสังคมออนไลน์อื่น ๆ รัฐบาลท้องถิ่นและสำนักงานสิทธิมนุษยชนแห่งชาติเตือนว่า มีการแชร์ข้อมูลเท็จในช่วงเกิดภัยพิบัติ และหนังสือพิมพ์อาซาฮี ได้ตีพิมพ์บทบรรณาธิการที่วิจารณ์การแพร่กระจายความคิดเห็นที่แสดงความเกลียดชังโดยเปรียบเทียบกับข่าวลือที่คล้ายคลึงกันซึ่งเกิดขึ้นหลังจากแผ่นดินไหวครั้งใหญ่คันโต พ.ศ. 2466 ซึ่งส่งผลให้เกิดการจลาจลทางเชื้อชาติ
ตำบลกื้ดช้าง
กื้ดช้าง เป็นตำบลหนึ่งของอำเภอแม่แตง จังหวัดเชียงใหม่ ใน พ.ศ. 2563 ตำบลนี้มีประชากร 5,834 คน
เขตการปกครอง
ตำบลกื้ดช้างแบ่งเขตการปกครองออกเป็น 8 หมู่บ้าน ได้แก่
วัดเทพนรรัตน์
วัดเทพนรรัตน์ เป็นวัดราษฎร์สังกัดคณะสงฆ์มหานิกาย ตั้งอยู่ในตำบลนาดี อำเภอเมืองสมุทรสาคร จังหวัดสมุทรสาคร มีที่ดินตั้งวัดมีเนื้อที่ 20 ไร่ 3 งาน 19 ตารางวา ปัจจุบันมี พระครูสมุห์มนต์ชัย อตฺตสีโล ดำรงตำแหน่งเจ้าอาวาส
วัดเทพนรรัตน์ตั้งเมื่อวันที่ 13 กันยายน พ.ศ. 2526 โดยมีนายเทพ อู่ไพจิตร และนางนรรัตน์ เรียบร้อยเจริญ เป็นผู้ยกที่ดินให้สร้างวัดจำนวน 20 ไร่ 3 งาน 19 ตารางวา และดำเนินการขออนุญาตสร้างวัด และตั้งวัด ได้รับพระราชทานวิสุงคามสีมา เมื่อวันที่ 17 มกราคม พ.ศ. 2541 เขตวิสุงคามสีมากว้าง 50 เมตร ยาว 50 เมตร ด้านการศึกษาได้เปิดสอนโรงเรียนพระปริยัติธรรมแผนกธรรม เมื่อ พ.ศ. 2539 มีเจ้าอาวาสรูปแรกคือ หลวงพ่อแจ่ม กาญจโน ซึ่งได้รับการแต่งตั้งตั้งแต่ พ.ศ. 2531 ท่านเป็นพระผู้มีความรู้ในเรื่องยาแผนโบราณ
อาคารและเสนาสนะได้แก่ อุโบสถ กว้าง 12 เมตร ยาว 18 เมตร สร้างเมื่อ พ.ศ. 2540 เป็นอาคารคอนกรีตเสริมเหล็ก ภายในประดิษฐานพระประธาน มีลักษณะคล้ายพระพุทธชินราชจำลอง ขนาดหน้าตักกว้าง 99 นิ้ว สูง 6 เมตร สร้างเมื่อ พ.ศ. 2541 ศาลาการเปรียญ กว้าง 18 เมตร ยาว 30 เมตร สร้างเมื่อ พ.ศ. 2541 เป็นอาคารไม้ทรงไทย กุฏิสงฆ์ จำนวน 6 หลัง เป็นอาคารไม้ 4 หลัง ครึ่งตึกครึ่งไม้ 2 หลัง และศาลาอเนกประสงค์ กว้าง 9 เมตร ยาว 15 เมตร สร้างเมื่อ พ.ศ. 2531 เป็นอาคารไม้
วัดคลองหนึ่ง (จังหวัดปทุมธานี)
วัดคลองหนึ่งสร้างเมื่อ พ.ศ. 2526 โดยนางแก้ว คงแสงดาว ถวายที่ดินถวายเพื่อสร้างสำนักสงฆ์ ใช้ชื่อว่า สำนักสงฆ์แก้วนิมิต ต่อมา พ.ศ. 2531 ได้ขออนุญาตตั้งวัดในชื่อ "วัดคลองหนึ่ง" ชาวบ้านชุมชนละแวกนั้นเรียกว่า วัดแก้ว ตามนามของนางแก้ว คงแสงดาว ผู้ก่อตั้งวัด ต่อมาเมื่อเมื่อวันที่ 5 มกราคม พ.ศ. 2535 ทางคณะสงฆ์ได้แต่งตั้งพระครูโอภาสธัญกิจ เป็นเจ้าอาวาส และได้มีผู้มีจิตศรัทธาถวายที่ดินเพิ่มอีกจำนวน 2 ไร่ 2 งาน 9 ตารางวา ด้านการศึกษา ทางวัดได้เปิดสอนพระปริยัติธรรมตั้งแต่ พ.ศ. 2525
อาคารและเสนาสนะที่สำคัญ ได้แก่ อุโบสถซึ่งภายในประดิษฐานพระประธานนามว่า หลวงพ่อเล็ก หน้าตักกว้าง 1 ศอก 9 นิ้ว ปางมารวิชัย เป็นพระพุทธรูปสมัยรัตนโกสินทร์ตอนต้น ศาลาการเปรียญ 2 ชั้น 1 หลัง ศาลาบำเพ็ญกุศล 2 หลัง กุฎิสงฆ์ 2 หลัง และฌาปนสถาน
การเลือกตั้งนายกองค์การบริหารส่วนจังหวัดในประเทศไทย พ.ศ. 2547
'''การเลือกตั้งสมาชิกสภาองค์การบริหารส่วนจังหวัดและนายกองค์การบริหารส่วนจังหวัด พ.ศ. 2547''' เป็นการเลือกตั้งสมาชิกสภาท้องถิ่นและผู้บริหารท้องถิ่นขององค์การบริหารส่วนจังหวัดทั่วประเทศไทย (ยกเว้นจังหวัดบุรีรัมย์) ซึ่งเป็นการเลือกตั้งผู้บริหารท้องถิ่นโดยตรงจากประชาชนเป็นครั้งแรกในประเทศไทย กำหนดจัดขึ้นในวันที่ 14 มีนาคม พ.ศ. 2547
ที่มานายกองค์การบริหารส่วนจังหวัดและสมาชิกสภาองค์การบริหารส่วนจังหวัด
นายกองค์การบริหารส่วนจังหวัดและสมาชิกสภาองค์การบริหารส่วนจังหวัด มาจากการเลือกตั้งโดยตรงของประชาชน โดยมีที่มา ดังนี้
องค์ประกอบของสมาชิกสภาองค์การบริหารส่วนจังหวัด
สมาชิกสภาองค์การบริหารส่วนจังหวัด มาจากการเลือกตั้งโดยตรงของประชาชน ซึ่งจำนวนสมาชิกสภาองค์การบริหารส่วนจังหวัดแต่ละจังหวัด ขึ้นอยู่กับจำนวนราษฎรของจังหวัดนั้น โดยกำหนดไว้ดังนี้
วาระการดำรงตำแหน่ง
มีวาระอยู่ในตำแหน่งคราวละ 4 ปี นับแต่วันเลือกตั้ง แต่จะดำรงตำแหน่งติดต่อกันเกิน 2 วาระไม่ได้ ในกรณีดำรงตำแหน่งไม่ครบ 4 ปีก็ให้ถือว่าเป็น 1 วาระ และเมื่อได้ดำรงตำแหน่ง 2 วาระติดต่อกันแล้วจะดำรงตำแหน่งได้อีกเมื่อพ้นระยะเวลา 4 ปีนับแต่วันพ้นตำแหน่ง
อายุของสภาองค์การบริหารส่วนจังหวัด มีกำหนดคราวละ 4 ปีนับแต่วันเลือกตั้ง
ภาคกลาง
มีรายนามดังนี้
ภาคตะวันออกเฉียงเหนือ
มีรายนามดังนี้
ภาคใต้
มีรายนามดังนี้
ภาคตะวันออก
มีรายนามดังนี้
ภาคตะวันตก
มีรายนามดังนี้
เจ้าชายอาเธอร์ เจ้าชายแห่งเวลส์
อาเธอร์ ทิวดอร์ เจ้าชายแห่งเวลส์ (Arthur Tudor; 19 มิถุนายน ค.ศ. 1491 – 2 เมษายน ค.ศ. 1502) เอิร์ลแห่งเชสเตอร์ ดยุกแห่งคอร์นวอลล์ เป็นพระราชโอรสองค์โต และรัชทายาทในพระเจ้าเฮนรีที่ 7 แห่งอังกฤษ พระองค์ถือเป็นความหวังของราชวงศ์ทิวดอร์ ซึ่งเพิ่งถือกำเนิดได้ไม่นาน ประสูติจากพระราชมารดา คือ เอลิซาเบธแห่งยอร์ก ซึ่งเป็นพระราชธิดาในพระเจ้าเอ็ดเวิร์ดที่ 4 แห่งอังกฤษ การประสูติของพระองค์ถือเป็นการเชื่อมสัมพันธ์ระหว่างราชวงศ์ทิวดอร์ และราชวงศ์ยอร์กได้อย่างสมบูรณ์
ต่อมาหลังจากสิ้นพระชนม์หนึ่งปีพระเจ้าเฮนรีที่ 7 แห่งอังกฤษ ได้พยายามกระชับสัมพันธไมตรีกับราชวงศ์เสปนต่อโดยทำการเสกสมรสกาตาลินาแห่งอารากอน กับพระราชโอรสองค์รองเฮนรี เจ้าชายแห่งเวลส์ ซึ่งต่อมาได้เสวยราชย์เป็นพระเจ้าเฮนรีที่ 8 ซึ่งต่อมาการเสกสมรสครั้งนี้ถือเป็นจุดเริ่มต้นของการแตกแยกระหว่างคริสตจักรแห่งอังกฤษ กับโรมันคาทอลิก
วัดฝาง (จังหวัดนนทบุรี)
วัดฝาง เป็นวัดราษฎร์สังกัดคณะสงฆ์มหานิกาย ตั้งอยู่ในตำบลบางเขน อำเภอเมืองนนทบุรี จังหวัดนนทบุรี มีอาณาเขตทิศใต้ติดคลองบางเขน ทิศตะวันตกติดกับคลองลัดขวาง (คลองลัดบางขุนเทียน) มีที่ดินตั้งวัดเนื้อที่ 8 ไร่ 3 งาน 8 ตารางวา และมีที่ธรณีสงฆ์จำนวน 1 แปลง เนื้อที่ 3 ไร่ 1 งาน
วัดฝางสร้างขึ้นเมื่อประมาณ พ.ศ. 2200 ในสมัยอยุธยา ไม่ทราบนามและประวัติผู้สร้าง คงได้รับพระราชทานวิสุงคามสีมาในช่วงไล่เลี่ยกับการสร้างวัด กล่าวคือ ประมาณ พ.ศ. 2205 วัดได้เริ่มการบูรณะพัฒนาขึ้นมาใหม่เมื่อ พ.ศ. 2486 เป็นต้นมา ด้านการศึกษา ทางวัดได้เปิดสอนพระปริยัติธรรมตั้งแต่ พ.ศ. 2491 และยังให้ทางราชการสร้างโรงเรียนประชาบาลขึ้นในที่วัด ปัจจุบันคือโรงเรียนวัดฝาง
ภายในวัดมีอาคารและเสนาสนะสำคัญได้แก่ อุโบสถ กว้าง 7 เมตร ยาว 18 เมตร สร้างเมื่อ พ.ศ. 2512 มีลักษณะทรงไทย มีกำแพงรอบอุโบสถ ภายในอุโบสถประดิษฐานพระประธานหน้าตักกว้าง 2 เมตร กุฏิสงฆ์ จำนวน 9 หลัง ส่วนมากเป็นอาคารไม้ทรงปั้นหยาและทรงไทย หอสวดมนต์ สร้างเมื่อ พ.ศ. 2507 และศาลาการเปรียญ สร้างเมื่อ พ.ศ. 2526
จังหวัดบุรีรัมย์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
'''การเลือกตั้งสมาชิกสภาผู้แทนราษฎรจังหวัดบุรีรัมย์ พ.ศ. 2550''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 4 เขตเลือกตั้ง มีสมาชิกสภาผู้แทนราษฎรได้ 10 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1 และ 2) และ 2 คน (สำหรับเขตเลือกตั้งที่ 3 และ 4)
คะแนนรวมทั้งหมดในกลุ่มจังหวัดที่ 4
! colspan=2 | พรรค ! คะแนนเสียง ! ร้อยละ
ผู้สมัครที่ได้รับการเลือกตั้งในกลุ่มจังหวัดที่ 4
แต่ละกลุ่มจังหวัดมีสมาชิกสภาผู้แทนราษฎรกลุ่มละ 10 คน สำหรับกลุ่มจังหวัดที่ 4 แบ่งออกเป็นตามสัดส่วนคะแนนดังนี้
คะแนนรวมเฉพาะจังหวัดบุรีรัมย์
ผลการเลือกตั้งสมาชิกสภาผู้แทนราษฎรแบบสัดส่วน จังหวัดบุรีรัมย์
เขตเลือกตั้งที่ 1
เขตการเลือกตั้งที่ 1 ประกอบไปด้วยอำเภอนางรอง อำเภอละหานทราย อำเภอปะคำ อำเภอหนองกี่ อำเภอชำนิ อำเภอโนนสุวรรณ อำเภอโนนดินแดง อำเภอหนองหงส์ และอำเภอเฉลิมพระเกียรติ
เขตเลือกตั้งที่ 2
เขตการเลือกตั้งที่ 2 ประกอบไปด้วยอำเภอประโคนชัย อำเภอสตึก อำเภอกระสัง อำเภอพลับพลาชัย และอำเภอบ้านกรวด
เขตเลือกตั้งที่ 3
เขตการเลือกตั้งที่ 3 ประกอบไปด้วยอำเภอเมืองบุรีรัมย์ อำเภอห้วยราช อำเภอบ้านด่าน และอำเภอแคนดง
เขตเลือกตั้งที่ 4
เขตการเลือกตั้งที่ 4 ประกอบไปด้วยอำเภอลำปลายมาศ อำเภอพุทไธสง อำเภอคูเมือง อำเภอนาโพธิ์ และอำเภอบ้านใหม่ไชยพจน์
เขตเลือกตั้งที่ 1
ในภายหลังประชุมคณะกรรมการการเลือกตั้ง (กกต.) มีมติสั่งเพิกถอนสิทธิเลือกตั้งของนายประกิจ พลเดช, นายพรชัย ศรีสุริยันโยธิน และนายรุ่งโรจน์ ทองศรี ว่าที่ ส.ส.เขต 1 จังหวัดบุรีรัมย์ พรรคพลังประชาชนเป็นเวลา 1 ปี (การแจกใบแดง) และมติดังกล่าวมีผลให้ กกต. ต้องสั่งเลือกตั้งใหม่ในเขตเลือกตั้งที่ 1 จังหวัดบุรีรัมย์ โดยกำหนดวันเลือกตั้งใหม่คือวันที่ 17 มกราคม 2551
ซึ่งในกรณีที่ถูกใบแดงและต้องเลือกตั้งใหม่ ผู้สมัครเดิมในเขตจากทุกพรรคจะเข้าสู่การเลือกตั้งใหม่อีกครั้งยกเว้นนายประกิจ พลเดช, นายพรชัย ศรีสุริยันโยธิน และนายรุ่งโรจน์ ทองศรี ทั้งนี้พรรคพลังประชาชนไม่สามารถส่งผู้สมัครคนใหม่ลงแทนได้
วัดแสงสรรค์
วัดแสงสรรค์ เป็นวัดราษฎร์สังกัดคณะสงฆ์มหานิกาย ตั้งอยู่ในตำบลประชาธิปัตย์ อำเภอธัญบุรี จังหวัดปทุมธานี
วัดแสงสรรค์ เดิมชื่อ วัดแสงสวรรค์ สร้างขึ้นเมื่อ พ.ศ. 2430 โดยพระยาศรีสรราชพร้อมด้วยท่านผู้หญิงแสงสรราช เป็นผู้ถวายที่ดิน และดำเนินการสร้างวัด เพราะเห็นว่าประชาชนในท้องที่นี้ไม่มีวัดที่จะบำเพ็ญกุศล โดยได้ตั้งชื่อวัดเป็นเกียรติแก่ผู้สร้าง ได้รับพระราชทานวิสุงคามสีมาครั้งหลังเมื่อวันที่ 21 กุมภาพันธ์ พ.ศ. 2523
ในสมัยพระอธิการปลั่ง อุตตโม เป็นเจ้าอาวาส ได้สร้างกุฏิ ศาลาการเปรียญ และอุโบสถ รวมถึงจัดตั้งโรงเรียนประชาบาลขึ้นที่วัด ต่อมาพระครูทองพูน ภูริปญโญ ได้รับตำแหน่งเจ้าอาวาสเมื่อวันที่ 1 ธันวาคม พ.ศ. 2505 ได้ทำการสร้างหอสวดมนต์ ศาลาการเปรียญขึ้นใหม่กุฏิสงฆ์แบบทรงไทย สร้างอุโบสถขึ้นใหม่ เนื่องจากหลังเก่าชำรุดทรุดโทรมมาก ต่อมาพระครูอนุกูลธัญกิจ จนทสาโร ได้รับแต่งตั้งเป็นเจ้าอาวาสในปี พ.ศ. 2550 ได้ทำการสร้างอาคารอเนกประสงค์ ลานกีฬา ลานจอดรถอเนกประสงค์ ก่อสร้างกำแพงรอบวัดด้านใต้และด้านเหนือ ศาลาบำเพ็ญกุศล และเขื่อนหน้าวัด
ปูชนียวัตถุที่สำคัญของวัดคือ พระพุทธรูปปางห้ามญาติ 1 องค์ เป็นพระพุทธรูปที่ศักดิ์สิทธิ์ มีประชาชนเลื่อมใสศรัทธา
วัดไผ่เหลือง (อำเภอบางใหญ่)
วัดไผ่เหลือง เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 5 บ้านคลองบางโสน ตำบลบางม่วง อำเภอบางใหญ่ จังหวัดนนทบุรี ปัจจุบันมีพระครูสมุห์สิทธิโชค อภินันโท ดำรงตำแหน่งเจ้าอาวาส
จากทะเบียนวัดร้างของกรมการศาสนา วัดไผ่เหลืองเป็นวัดร้างมานานกว่า 200 ปี ไม่มีหลักฐานสิ่งก่อสร้างหลงเหลือนอกจากกองอิฐศิลาแลงขนาดใหญ่ที่เป็นเครื่องหมายให้รู้ว่าเคยเป็นวัด มีชาวบ้านเช่าทำนาอยู่แต่ก็ได้หยุดทำนามานานจนเป็นพื้นที่รกร้างเต็มไปด้วยหญ้าคา ต่อมาเมื่อวันที่ 26 มิถุนายน พ.ศ. 2530 พระปลัดอดุลย์ (สิงห์ ฐิตสจฺโจ) จากวัดเฉลิมพระเกียรติวรวิหาร พร้อมด้วยญาติโยม พายเรือมาพบวัดนี้ จึงร่วมกันดำเนินการสร้างวัดขึ้นในที่วัดร้างนี้ โดยได้ขอตั้งวัดเมื่อวันที่ 16 กรกฎาคม พ.ศ. 2539 เริ่มจากการทำคันดินล้อมวัดและขุดสระขนาดใหญ่ไว้กลางพื้นที่เพื่อให้วัดมีน้ำใช้ตลอดทั้งปี จนได้รับพระราชทานวิสุงคามสีมาเมื่อวันที่ 12 กุมภาพันธ์ พ.ศ. 2545
รายชื่อสายการบินในประเทศศรีลังกา
นี่คือรายชื่อสายการบินที่ให้บริการในประเทศศรีลังกา
ชนม์สวัสดิ์ อัศวเหม
ชนม์สวัสดิ์ อัศวเหม (19 พฤศจิกายน พ.ศ. 2511 – 31 มีนาคม พ.ศ. 2566) ชื่อเล่น เอ๋ เป็นอดีตนายกองค์การบริหารส่วนจังหวัดสมุทรปราการ และอดีตประธานหอการค้าจังหวัดสมุทรปราการ และอดีตรองหัวหน้าพรรคเพื่อแผ่นดิน ในชุดของพลตำรวจเอก ประชา พรหมนอก และเป็นบุตรชายของ วัฒนา อัศวเหม อดีตรัฐมนตรีหลายกระทรวง
ประวัติ
ชนม์สวัสดิ์ อัศวเหม เกิดเมื่อวันที่ 19 พฤศจิกายน พ.ศ. 2511 เป็นบุตรของ วัฒนา อัศวเหม กับ จันทร์แรม อัศวเหม มีพี่ชาย 2 คน คือ พิบูลย์ อัศวเหม และ พูลผล อัศวเหม เรียนชั้นประถมปีที่ 1 - มัธยมปีที่ 3 ที่โรงเรียนเซนต์คาเบรียล -มัธยมปีที่ 4-6 ที่มัธยมสาธิตประสานมิตร จบปริญญาตรีจากคณะบริหารธุรกิจ มหาวิทยาลัยกรุงเทพ